Document ID: 31993R3499

31993R3499
L 319/22
JURNALUL OFÍCIAL AL UNIUNII EUROPENE
REGULAMENTUL (CE) NR. 3499/93 AL COMISIEI
din 20 decembrie 1993
de modificare a Regulamentului (CEE) nr. 2837/93 de punere în aplicare a Regulamentului (CEE) nr. 2019/93 al Consiliului în ceea ce privește menținerea plantațiilor de măslini în zonele tradiționale de cultură
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2019/93 al Consiliului din 19 iulie 1993 de stabilire a măsurilor specifice privind anumite produse agricole în favoarea insulelor mici din Marea Egee (1), în special articolul 11 alineatul 2,
întrucât Regulamentul (CEE) nr. 2837/93 al Comisiei (2) a prevăzut normele de aplicare a regimului de ajutor pentru menținerea plantațiilor de măslini în insulele mici din Marea Egee, precum și dispozițiile în ceea ce privește controlul și sancțiunile;
întrucât controalele prevăzute în vederea respectării condițiilor cerute pentru acordarea ajutorului trebuie efectuate, pentru anul 1993, într-o perioadă limitată și în orice caz până la 31 decembrie 1993;
întrucât, având în vedere distanța geografică dintre insulele din Marea Egee și dificultățile de punere în aplicare a acestui nou regim de ajutor, este necesar să se prelungească data limită de plată a perioadei necesare pentru realizarea tuturor controalelor cerute;
întrucât măsurile prevăzute de prezentul regulament sunt conforme cu avizul Comitetului de gestionare a substanțelor grase,
ADOPTĂ PREZENTUL REGULAMENT:
Articolul 1
Regulamentul (CEE) nr. 2837/93 al Comisiei se modifică după cum urmează:
1.
la articolul 2 alineatul 1 al doilea paragraf, data de „31 decembrie 1993” se înlocuiește cu data de „31 ianuarie 1994”;
2.
la articolul 5 ultimul paragraf, data de „28 februarie 1994” se înlocuiește cu data de „31 martie 1994”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 decembrie 1993.

Labels: 18
3
5
6